kardosdrur/scandi-wiki huggingface dataset:
Operation Backfire

Operation Backfire har flere betydninger:

Operation Backfire (2. verdenskrig)
Operation Backfire (FBI), en FBI operation mod bestemte aktioner af radikale miljøbevægelser.
Speak

Speak kan betyde:
 SPEAK (Suicide Prevention Education Awareness for Kids) – en Maryland-baseret organisation for at forhindre selvmord
 Speak (rapper) – ungarsk rapper kendt for sin anti-krigsvideo
 Speak (album) – Lindsay Lohans første album
 Speak (sang) – sang af bandet Godsmack
 Speak (Nickel Creek-sang) – single af det progressive bluegrassband Nickel Creek
 Speak (roman) – roman af Laurie Halse Anderson
 Speak (film) – filmatisering af romanen
 Speak netværk – kristne studerendes kampagnenetværk
 SPEAK (dyr) – dyreretskampagne
 SPEAK!!! – det tredje album af The Mad Capsule Markets
Greg Avery

Greg Avery (født 1963), også kendt som Greg Jennings og Greg Harrison, er en britisk dyreretsaktivist og medstifter af Stop Huntingdon Animal Cruelty (SHAC), en international kampagne for at gennemtvinge lukningen af Huntingdon Life Sciences (HLS), et kontroversielt firma som bruger dyreforsøg, med hovedkvarter i Huntingdon, England.

Tidlige liv 
Avery blev oplært som skrædder, men gik med i dyreretsbevægelsen i en alder af 15, og har hengivet sig til den på fuld tid lige siden. Han har været et af de stiftende medlemmer af flere dyreretsgrupper, deriblandt Northern Animal Liberation League, Consort beagle kampagnen, Save the Hillgrove Cats og senest Stop Huntingdon Animal Cruelty. Han er også stærk fortaler for SPEAK kampagnen, som forsøger at forhindre Oxford University i at bygge et nyt laboratorium til dyreforsøg på South Parks Road, Oxford.

SHAC kampagne 
Avery stiftede SHAC i november 1999 med sin første kone, Heather James, nu Heather Nicholson, efter videooptagelser fra HLS, filmet af PETA, blev vist på britisk fjernsyn. Videoen filmet i Storbritannien viste personale fra HLS som råber af, ryster, slår og griner af dyrene. en senere video fra HLS's amerikanske afdeling viser en levende abe, som bliver dissekeret mens den muligvis er ved bevidsthed. 

I 1996 blev Avery varetægtsfængslet i 18 måneder efter politiet fandt værktøj til brandstiftelse i det hus hvor han boede med en anden aktivist. Han blev senere frifundet. Han blev i 1998 idømt seks måneders fængsel efter et slagsmål, og 14 dage senere på året for overtrædelse af Public Order Act. I 2002 blev Avery, James og en tredje aktivist, Natasha Constance Dellemagne (nu Natasha Avery) fængslet i 12 måneder, seks af dem betingede, for sammensværgelse .

I foråret 2002 blev Dellemagne og Avery et par og blev senere gift. Pr. 2004 boede parret sammen med Heather James i en bolig som de har fået af en rig støtte, Virginia Jane Steele.  

I juli 2006 blev Natasha Avery og Heather James/Nicholson idømt 16 måneders fængsel sammen med den 19 år gamle Daniel Wadham, som blev idømt 12 måneders detention, for et angreb på en bil som havde et Countryside Alliance klistermærke. Trioen blev dømt for verbalt at have overfaldet og spyttet på bilens ejere, en 75-årig kvinde, en kvinde i 40'erne og en 21 år gammel mand.

Fodnoter

Henvisninger 
 Vaughan, Claudette. "SHAC Interviewed: Greg Avery Speaks Out" , Abolitionist.Online

Dyrs rettigheder
Aktivister fra England
Lene Lund Høy Karlsen

Lene Lund Høy Karlsen (tidligere Lene Lund Nielsen, født 8. juni 1979 i Gudbjerg) er en dansk, tidligere håndboldspiller, der sidst spillede i Viborg HK indtil 2010.

Karriere
Hun startede som håndboldspiller i GOG. Efter et par afstikkere til andre mindre fynske klubber fik hun sit gennembrud som stregspiller på GOG's førstehold, og hun var her blandt andet med til at vinde DM-bronze i 2003. Med Tonje Kjærgaards stop på landsholdet blev der plads til Lene Lund, der ret hurtigt viste sig at have robustheden til at begå sig på højeste niveau, og hun skiftede i 2005 til Viborg, hvor hun efter Olga Assink's stop etablerede sig som det ubestridte førstevalg på stregen. I sin første sæson der var hun med til at vinde såvel DM som Champions League. I sæsonen 2007-08 fik Lene Lund intern kamp om stregpladsen med den tyske landsholdsspiller Anja Althaus, der kom til Viborg HK fra den tyske klub Trier. Da Lene Lunds kontrakt med Viborg udløb i 2010, blev den ikke forlænget, og reelt stoppede hun før den tid på grund af graviditet.

I anden halvdel af 2000'erne var Lene Lund en fast del af landholdstruppen, og hun deltog i flere slutrunder: VM 2005, EM 2006, EM 2008 og VM 2009. Hun har været bestyrelsesmedlem i Håndbold Spiller Foreningen.

Privat
Hun er født i Gudbjerg.

Lene Lund Nielsen er uddannet sygeplejerske og i gang med en uddannelse som zoneterapeut.

Hun blev gift 20. juni 2009 med Henrik Høy Karlsen i Gudbjerg Kirke.

Noter 

Håndboldspillere fra Danmark
Sygeplejersker fra Danmark
Håndboldspillere fra GOG
Håndboldspillere fra Viborg HK
Håndboldspillere fra Fredericia HK
Personer fra Fyn
Jens Adolf Jerichau

Jens Adolf Jerichau henviser til:

 Jens Adolf Jerichau (billedhugger) (1816-1883) – billedhugger.
 Jens Adolf Jerichau (maler) (1890-1916) – fulde navn Emil Jens Baumann Adolf Jerichau, maler – er barnebarn af ovennævnte.
Apocalypto

Apocalypto er en amerikansk film fra 2006, instrueret af Mel Gibson. Filmen omhandler Maya-indianerne før spanierne koloniserede Nordamerika, som levede på Yucatanhalvøen i det, vi i dag kender som Mexico. Filmen blev nomineret til en Oscar i 2007.

Kritik 
Filmen har fået kritik af forskere som har studeret mayakulturen. Meget af filmens skildringer er i og for sig autentisk, kildefast og/eller plausibelt, kritikken retter sig mest om tid og sted for den slags begivenheder som skildres. Filmen udspiller sig i den postklassiske periode af mayacivilisationen, men den hovedperiode hvor menneskeofringer fandt sted i stor stil, var snarere under den klassiske periode, som sluttede omkring år 900, altså ca. 600 år før den tid filmen skildrer. Den postklassiske periode i Maya-kulturen var ikke nær så brutal. Hos aztekerne længere mod vest i Mexico var menneskeofringer imidlertid stadig almindelige, også omkring år 1500, og aztekerne drog stadig på krigstogter for at tage store mængder mennesker til fange, som skulle ofres.

Hovedpersonen 'Jaguar Paw' bliver spillet af 'Rudy Youngblood'.
Filmen handler om en landsby midt i junglen, der bliver angrebet af en stamme fra en anden by: "Byen af sten". Jaguar Paw og resten af byen bliver taget til fange og bragt til 'byen af sten'.

Eksterne kilder og henvisninger 
 

Amerikanske film fra 2006
Film instrueret af Mel Gibson
Actionfilm fra USA
9 mm ammunition

Denne artikel oplister ammunitionstyper der ligger i kaliber 9 mm (.354) området. Alle mål er i millimeter, mens mål i parentes er i tommer.

Pistol ammunition

Revolver ammunition

Riffel ammunition 

Ammunition
Adam Curtis

Adam Curtis (født 1955) er instruktør og producent på en række dokumentarfilm, blandt andet The Power of Nightmares og The Century of Self. 
Han er kendt for sin meget subjektive og til tider kontroversielle stil.
Hans seneste projekt, The Trap: What Happened to our Dream of Freedom, blev sendt på BBC i marts 2007.

Eksterne henvisninger 
 The Power of Nightmares: alle 3 dele af dokumentaren (streaming video)
 Internet Archive The Power Of Nightmares – download i mange formater
 Internet Archive Century of the Self – download i mange formater
 Doc-Film-Net  Se The Power Of Nightmares og The Century Of The Self online.
 

Journalister fra Storbritannien
Filminstruktører fra Storbritannien
Jürgen Sparwasser

Jürgen Sparwasser (født 4. juni 1948) er en tidligere østtysk fodboldspiller.

Karriere

Klubkarriere 
Sparwasser blev som oftest benyttet som angriber eller særdeles målfarlig midtbanespiller for sin klub 1. FC Magdeburg, hvor han spillede hele karrieren og nåede 271 ligakampe og 112 mål. Med Magdeburg vandt han tre østtyske mesterskaber, foruden den største triumf: Vinder af Europa Cuppen for pokalvindere 1974 via en 2-0 sejr i finalen mod AC Milan.

Han måtte indstille karrieren i 1979 efter en alvorlig skade.

Landshold 
Han spillede i alt 53 landskampe og scorede 14 mål for , hvor han fik debut i juni 1969. 

Han var desuden med for sit land ved OL 1972 i München, hvor DDR med to sejre i indledende runde kvalificerede sig til semifinalepuljerne. Her blev det til to sejre, men nederlag til , hvilket betød, at holdet skulle spille bronzekamp. Polen blev olympiske mestre med finalesejr over Ungarn, mens DDR mødte  i kampen om bronze. Til dette OL var det besluttet, at hvis medaljekampene endte uafgjort, 
også efter forlænget spilletid, skulle begge hold modtage medaljerne. Det fik som konsekvens, at hverken DDR eller Sovjetunionen (efter 2-2 i ordinær spilletid) for alvor spillede for sejren i forlængelsen for ikke at risikere at tabe, og til publikums store utilfredshed endte kampen uden yderligere scoringer, så begge hold fik bronzemedaljer. Sparwasser spillede fuld tid i alle holdets syv kampe i turneringen og scorede fem mål.

Sparwasser blev med ét slag verdenskendt, da han den 22. juni 1974 scorede kampens eneste mål, da DDR ved VM i indledende runde sensationelt besejrede værtslandet  i en af fodboldhistoriens mest berømte kampe. Resultatet betød, at begge hold gik videre til mellemrunden, og mens dette blev endestationen for DDR, gik Vesttyskland videre og endte med at vinde turneringen.

Sparwasser spillede sin sidste landskamp i 1977.

Trænerkarriere 
Trods pres for at blive træner i Magdeburg ønskede Sparwasser ikke at indtage denne position, idet den også ville indebære politiske opgaver. I stedet var han idrætslærer i en årrække, indtil han i forbindelse med en oldboyskamp i Vesttyskland i januar 1988 hoppede af til Vesttyskland. Her blev han en kortere periode træner for SV Darmstadt 98 i 2. Bundesliga.

Referencer

Eksterne henvisninger 

Fodboldspillere fra Tyskland
Personer fra DDR
Deltagere ved verdensmesterskabet i fodbold 1974
Deltagere for DDR ved sommer-OL 1972
Olympiske bronzemedaljevindere fra DDR
Aminogruppe

En aminogruppe eller amingruppe er en funktionel gruppe i organiske forbindelser, som indeholder et sp3-hybridiseret kvælstofatom. Det betyder at kvælstofatomets geometri er tetraedrisk, og de tre bindinger og den enlige elektronpar sidder i tetraederets hjørner.

Aminogruppen findes i primære, sekundære og tertiære aminer.

Aminogruppen indeholder NH2 bundet til et C atom. Kan optage en hydron og er dermed baser (Brøndsteds syre base definition) .

Funktionelle grupper
Amin

Aminer er organiske derivater af ammoniak. Dvs. at et eller flere af ammoniaks brintatomer er udskiftet med organiske sidekæder som indeholder kulstofatomer. Den funktionelle gruppe i en amin er en aminogruppe.

Aminer inddeles i tre grupper, afhængig af hvor mange sidekæder der sidder på nitrogenatomet:
 Primære aminer indeholder en organisk sidekæde, R-NH2
 Sekundære aminer indeholder to organiske sidekæder, R1,R2-NH
 Tertiære aminer indeholder tre organiske sidekæder, R1,R2,R3-N
"R" repræsenterer her sidekæderne, som både kan være ens og forskellige. Hvis sidekæderne er alifatiske, kaldes aminerne alkylaminer. Hvis de derimod er aromatiske, kaldes aminerne arylaminer.

Organiske stoffer der indeholder både aminogrupper og carboxylsyregrupper kaldes aminosyrer.

Kemiske egenskaber 
Aminens kvælstofatom har et enligt elektronpar, hvilket betyder at aminer kan donere et elektronpar i hydrogenbindinger. Det enlige elektronpar er også ansvarlig for mange af de kemiske reaktioner som aminer kan deltage i.

Se også 
 Amid (funktionel gruppe)
 Primær aromatisk amin
 Aminosyre
 Peptidbinding

Funktionelle grupper
Organisk kemi
Peter Ducke

Peter Ducke (født 14. oktober 1941) er en tidligere østtysk fodboldspiller.

Ducke blev født i Sudeterland, hvorfra han sammen med sin familie blev fordrevet efter afslutningen på 2. verdenskrig. Han voksede op i Schönebeck og flyttede som 18-årig til Jena, hvor han har boet siden.

Han er anerkendt som en af de mest talentfulde fodboldspillere, DDR nogensinde har fostret. Sammen med blandt andre sin bror Roland Ducke var han i 60erne en del af FC Carl Zeiss Jenas frygtindgydende hold, der under træner Georg Buschner vandt 3 østtyske mesterskaber. Han er blevet omtalt som "Østeuropas Pelé" og var sin generations største fodboldnavn i DDR. Peter Ducke var angriber og fast inventar på DDR's fodboldlandshold, som han siden har omtalt som "verdensmestre i venskabskampe", med tanke på holdets problemer med at slå til, når der virkelig stod noget på spil. I 1966 blev brækkede han skinnebenet, hvilket ikke blot kostede halvandet års pause, men også 1,5 centimeter af det højre ben. Det forhindrede ham dog ikke i at vende tilbage til højeste niveau.

I 1974 var han en del af landsholdet, der deltog ved VM i Vesttyskland, men grundet småskader var han ikke i form, og måtte nøjes med en rolle som indskifter. Året efter sluttede landsholdskarrieren efter 68 kampe og 15 mål.

Den temperamentfulde og egensindige Ducke var ofte impliceret i kontroversielle episoder, og fik gennem karrieren et væld af advarsler og udvisninger for protester og "usportslig optræden", hvilket kun øgede hans popularitet i befolkningen. Han stoppede som aktiv i 1977 efter en 17 år lang karriere med 351 kampe og 153 mål i FC Carl Zeiss Jenas tjeneste.

Efter sin aktive karriere startede han som træner i samme klub, men blev i 1980 forvist fra klubben, efter at det blev opdaget, at han havde haft besøg af venner fra vesten, uden at anmelde dette til myndighederne. Siden arbejdede Peter Ducke som skolelærer.

Eksterne henvisninger 

 Statistik
 Duckes landskampe

Fodboldspillere fra Tyskland
Fodboldspillere fra FC Carl Zeiss Jena
9 x 19 mm Parabellum

9 x 19 mm Parabellum, også kendt som 9 x 19 mm Luger og 9 x 19 mm NATO, er en pistolammunition der blev introduceret i 1902 af den tyske våbenfabrikant Deutsche Waffen und Munitionsfabriken (DWM) til deres Parabellum pistol. Ammunitionen var en kraftigere version af deres tidligere 7.65 mm Luger Parabellum. Ammunitionen kendes ved efternavnet for DWM's ingeniør Georg Luger, der var en af de vigtigste personer bag udviklingen af ammunitionen og pistolen.

Det er en af de mest almindelige typer pistolammunition i verden. De bruges i en lang række pistoler og har været den dominerende kaliber i maskinpistoler siden 2. verdenskrig.

Navnet Parabellum kommer fra det latinske ordsprog: "Si vis pacem, para bellum" ("Ønsker du fred, så bered dig på krig"), der var DWM's motto.

9 x 19 mm Parabellum er blevet produceret af eller for mere end 70 forskellige lande, og er i dag verdens standard for pistolkalibre. Den er også standard pistolkaliber for NATO og de fleste andre væbnede styrker i verden. Deraf betegnelsen 9 x 19 mm NATO.

Effektivitet 
Ammunitionen kombinerer en flad skudbane med et moderat rekyl. Dens største fordel ligger i den forholdsvis lille størrelse, der giver mulighed for flere skud i et pistolmagasin end med fx .45 ACP. En anden fordel er lave produktionsomkostninger. Ammunitionens primære problemer er tendensen til at trænge helt igennem målet og manglende stopkraft hvis fuldkappet ammunition bruges.

Synonymer 
 9 mm
 9 mm Luger
 9 mm NATO
 9 x 19 mm
 9 x 19 mm NATO
 9 mm Parabellum
 9 mm Para

Ammunition
Våben fra Tyskland
FN (flertydig)

Forkortelsen FN kan henvise til:

 Forenede Nationer – en international organisation
 Fabrique Nationale – en belgisk våbenfabrikant
Isaac Newton (Blake)

Kobberstikket Isaac Newton af kunstneren William Blake er bearbejdet med pen, blæk og vandfarve . Monoprintet er fra 1795 og forestiller fysikeren sir Isaac Newton og måler 460 x 600 mm. Det ejes i dag af Tate Gallery, London.

Blake forsøgte at vise den dybere betydning af Newtons og sine egne filosofiske tanker i spændingen mellem den umiddelbare realisme og billedets fantastiske symbolisme.

Newton forekommer nøgen i en verden skabt af kaos. Han opdager loven, som bor i hans egen fysiske natur, og derved bryder han kaosset. Mennesket har spist af frugten fra kundskabens træ, og nu afslører hans intellekt skabelsens abstrakte virkelighed for hans forbavsede blik.

Malerier fra England
9 x 18 mm Makarov

9 x 18 mm Makarov, også kaldet 9 x 18 mm PM, er en sovjetisk pistolammunition. Den var Warzawapagt landenes modstykke til NATO landenes 9 x 19 mm Parabellum ammunition under den kolde krig, og er stadig i brug i dag i mange tidligere østlande.

Historie 
9 x 18 mm ammunitionen var østblok landenes standard til pistoler og maskinpistoler. 9 x 18 mm bruger et lidt større projektil end 9 x 19 mm Parabellum, og derfor skal der bruges forskellige projektiler når ammunitionen fremstilles. Ruslands og Kinas militære styrker planlægger at skifte til 9 x 19 mm ammunitionen.

Effektivitet 
9 x 18 mm PM er ballistisk en smule underlegen i forhold til 9 x 19 mm, da den bruger en mindre ladning af drivmidler.

Specifikationer 
 Længde
 Hylster: 18.00 mm (.709 in)
 Samlet længde: 24.64 mm (.970 in)
 Diameter:
 Hylster: 9.90 mm (.390 in)
 Projektil: 9.25 mm (.365 in)

Synonymer 
 9 mm Makarov
 9 x 18 mm
 9 x 18 mm PM
 9 mm Mak

Se også 

 9 mm ammunition

Ammunition
Våben fra Sovjetunionen
Syndefaldet

Syndefaldet er en beretning fra det Gamle Testamente – en del af Bibelens urhistorie. Den findes i Første Mosebog, kapitel 3. Det er beretningen om, hvordan de to første mennesker, Adam og Eva, blev fristet af en slange til at spise af træet til kundskab om godt og ondt – det ene af de to træer i Edens have, som Gud havde forbudt dem at spise af. Det andet træ var livets træ. Som konsekvens af dette oprør mod Guds befaling blev Adam og Eva dødelige og fordrevet fra Edens have.
Udover dødeligheden modtog Adam, Eva og slangen hver deres straf fra Gud:
Slangen: Den skal fra nu af krybe på sin bug, og den skal æde støv. Dens og Evas afkom skal for evigt være fjender.
Eva: Hun skal føde sine børn i smerte, og hendes mand skal herske over hende.
Adam: Han skal med besvær skaffe sig mad, og kun tidsel og ukrudt skal spire af sig selv.

Eksterne henvisninger 
 BibelenOnline (Første Mosebog, kapitel 3)

Det Gamle Testamente
.38 Special

.38 Special eller .38 S&W Special er en revolverammunition designet af Smith & Wesson. Den bruges normalt i revolvere, men der findes også pistoler og karabiner i denne kaliber. .38 Special var standard kaliberen for revolvere hos politiet i USA fra 1920'erne til 1980'erne. 

Trods navnet, er kaliberen på projektilet reelt 0.357-0.358 tommer (9.0678 mm) og ikke 0.38 tommer som er diameteren på det opladte patronhylster. Udover sin længde er .38 Specials hylster identisk med hylstrene til .38 Long Colt og .357 Magnum. Det gør det muligt at bruge .38 Special i .357 Magnum revolvere, men ikke omvendt.

.38 Special blev introduceret i 1902 som en forbedring af .38 Long Colt ammunitionen som en militær ammunition. .38 Long Colt havde under den Fillipinsk-Amerikanske krig vist sig at have manglende effektivitet mod mennesker. 

.38 Special er meget præcis i en god revolver, giver ikke meget rekyl og er en af de mest populære revolverkalibre i verden mere end 100 år efter den kom på markedet.

Synonymer 
 .38
 .38 Smith & Wesson Special
 .38 S&W Special

Ammunition
Våben fra USA
Hofte

Hoften (lat. coxa) er et anatomisk område i hvirveldyr, som vedrører hofteleddet og de omgivende muskler. Hoften omfatter regio glutealis (sæderegionen) og regio coxalis (hofteregionen).

Hofteleddet 
Hofteleddet (art. coxae) er et ægte led af typen kugleled, som forbinder lårbenet (os femoris) med bækkenet (pelvis). Ledhovedet er den kugleformede øvre ende af lårbenet, caput femoris, og ledskålen er den konkave flade acetabulum på hver side af bækkenet. 

Bevægelser i leddet:

 Flexion (0-120˚) og ekstension (0-30˚)
 Abduktion(0-45˚) og adduktion(0-30˚)
 Udadrotation(0-60˚) og indadrotation(0-40˚)

Hoftemusklerne
Hoftemusklerne er de muskler der spænder mellem bækkenet og den proximale del af lårbensknoglen. 

Lændemusklen er inkluderet på grund af dens virkning på hofteleddet, selv om den ikke er en egentlig hoftemuskel. 

I. Lændemusklen
 M. iliopsoas - består af to dele:
M. psoas major og m. psoas minor
M. iliacus

II. Sædemusklerne
 M. gluteus maximus
 M. gluteus medius
 M. gluteus minimus
 M. tensor fasciae latae
III. Hofteleddets små udadrotatorer
 M. piriformis
 M. gemellus superior
 M. gemellus inferior
 M. obturatorius internus
 M. quadratus femoris
 M. obturatorius externus

Hofteleddets små udadrotatorer innerveres gennem plexus sacralis, med undtagelse af m. obturatorius internus fra plexus lumbalis.
 

Skelet
Henning Sprogøe

Henning Sprogøe Petersen (født 21. oktober 1953) er en dansk skuespiller og teaterchef. Han er søn af Ove Sprogøe, der også var skuespiller.

Karriere 
Han studerede oprindeligt historie på Københavns Universitet, men efter militærnægtertjeneste på Bristol Teatret på Strøget i København blev han i 1978 ansat på Nordisk Film som assistent for Erik Balling på Olsen-banden går i krig og Olsen-banden overgiver sig aldrig. Han fortsatte som produktionsassistent på tv-serien Matador, inden han blev optaget på Statens Teaterskole i 1980.
 
Hans første store rolle var som Nicolai i Nøddebo Præstegård på Folketeatret, som han spillede fra 1984 – 91. Derudover medvirkede han i bl.a. Skatteøen, Jorden rundt i 80 dage, En Spurv i Tranedans og Den politiske Kandestøber inden han blev chef for Folketeatret i 2002.
Han var programvært på Filmmagasinet i TV 2's barndom i årene 1989 – 91. Han har medvirket i flere film bl.a. Midt om Natten sammen med sin far, Ove Sprogøe og Olsen-banden Junior.
Han har spillet revy og teater i Jylland, på Fyn, på Sjælland og Bornholm og undervist på Skuespillerskolen i Århus og Statens Teaterskole, hvor han i 2012 blev prorektor. I Bikubenfondens Reumert jury siden 2014.

I 1994 modtog han Ole Haslunds hæderslegat for rollen som Figaro i Figaros Bryllup på Grønnegårds Teatret.

 Familie 
Han er søn af skuespiller Ove Sprogøe (1919-2004) og cand.mag. Eva Sprogøe, født Rasmussen (1922-2004). Privat er han bosiddende i Vanløse og gift med skuespillerinden Anne Fletting, som han sammen med har sønnerne Mathias Sprogøe Fletting og Johannes Sprogøe Fletting.

 Filmografi 
 Som skuespiller 
 Spillefilm 
 Rend mig i traditionerne (1979) − Slagsbror
 Midt om natten (1984) − Knold
 Olsen-bandens sidste stik (1998) − Embedsmand
 Olsen-banden Junior (2001) − Egons far
 Hannah Wolfe (2004)

 Tv-serier 
 Mor er major (1985) − Svanse, soldat
 Bryggeren (1996-97), afsnit 3 − Charmør
 De udvalgte (2001), afsnit 8 − Læge
 Forsvar (2003-04), afsnit 5 − Leif Schrøder
 Rita (2012-17), afsnit 25 − Arkæolog
 Perfekte Steder (2017-18), afsnit 3 − Henrik

 Julekalendere 
 Alletiders Nisse (1995) − Nis

 Bag kameraet 
 Olsen-banden går i krig (1978) − Assistent
 Matador (tv-serie, 1978-81) − Koordinator
 Olsen-banden overgiver sig aldrig (1979) − Produktionsassistent
 Rend mig i traditionerne (1979) − Instruktørassistent
 Når mor kommer hjem (1998) − Instruktørassistent
 Kærlighed ved første hik'' (1999) − Instruktørassistent

Eksterne henvisninger 
 
 Henning Sprogøes band 

Skuespillere fra Danmark
Modtagere af Ole Haslunds Kunstnerfonds legat